ประธานาธิบดีกลอเรีย มาคาปากัล อาร์โรโย่ ของฟิลิปปินส์ ที่เอาตัวรอดจากการรัฐประหารมาได้ถึง 3 ครั้ง นับจากปี 2544 เป็นต้นมา กล่าวว่า ฟิลิปปินส์ขอร่วมกับประชาคมโลก เรียกร้องให้ประเทศไทยสู่ความเป็นประชาธิปไตยโดยเร็ว โดยในฐานะเพื่อนบ้านและพันธมิตรอันยาวนาน รวมถึงการเป็นสมาชิกสมาคมอาเซี่ยนร่วมกัน ก็ขอขอบคุณที่การยึดอำนาจครั้งนี้ ไม่ได้ก่อให้เกิดการเสียเลือดแม้เพียงหยดเดียวผู้นำมาเลเซียเชื่อไม่ก่อวิกฤติการเงินสำนักข่าวเบอร์นามา ของมาเลเซีย รายงานว่า นายกรัฐมนตรีอับดุลลาห์ อาหมัด บาดาวี ของมาเลเซีย ไม่เห็นด้วยกับความวิตกที่ว่า จะเกิดวิกฤติการณ์ทางการเงินในเอเชีย ซ้ำรอยเมื่อปี 2540 หลังเกิดรัฐประหารในประเทศไทยแต่ระบุว่า มาเลเซียได้เตรียมตัวรับผลในทางลบไว้แล้วเช่นกัน โดยผู้นำมาเลเซีย ซึ่งควบตำแหน่งรัฐมนตรีคลังด้วย และอยู่ระหว่างการไปร่วมประชุมสมัชชาใหญ่แห่งสหประชาชาติที่นครนิวยอร์ค ยังระบุด้วยว่า มาเลเซียต้องเผชิญกับความเป็นไปได้ว่าจะเกิดวิกฤติ รวมถึงการเตรียมพร้อมในกรณีที่สถานการณ์เกิดพลิกผัน ที่อาจส่งผลกระทบต่อมาเลเซียด้วย
ประธานาธิบดีกลอเรีย มาคาปากัล อาร์โรโย่ ของฟิลิปปินส์ที่เอาตัวรอดจากการรัฐประหารมาได้ถึงกี่ครั้ง 
3 ครั้ง